เงินบาทแข็งค่าจากช่วงเช้า หลังกนง.คงดอกเบี้ย
ค่าเงินบาทปิดตลาดเย็นนี้ (10 มิ.ย.) ที่ระดับ 33.66 บาท/ดอลลาร์ แข็งค่าจากเปิดตลาดช่วงเช้าที่ระดับ 33.70/72 บาท/ดอลลาร์ เคลื่อนไหวตามค่าเงินภูมิภาค โดยระหว่างวันเงินบาทอยู่ในกรอบ 33.62-33.75 บาท/ดอลลาร์
10 มิ.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (10 มิ.ย.) ที่ระดับ 33.66 บาท/ดอลลาร์ แข็งค่าจากเปิดตลาดช่วงเช้าที่ระดับ 33.70/72 บาท/ดอลลาร์ เคลื่อนไหวตามค่าเงินภูมิภาค โดยระหว่างวันเงินบาทอยู่ในกรอบ 33.62-33.75 บาท/ดอลลาร์
“วันนี้เงินบาทค่อนข้างผันผวน เริ่มแข็งค่าตามเยนก่อนที่จะมีผลประชุม กนง.ออกมาสัก 1-2 ชั่วโมง” นักบริหารเงินกล่าว ขณะที่ประเมินกรอบการเคลื่อนไหวของเงินบาทวันพรุ่งนี้ไว้ระหว่าง 33.60-33.80 บาท/ดอลลาร์
 
ที่มา: สำนักข่าวอินโฟเควสท์